CELEX: 62012TN0302
Language: hu
Date: 2012-07-06 00:00:00
Title: T-302/12. sz. ügy: 2012. július 6-án benyújtott kereset — Torrefacção Camelo kontra OHIM — Pato Hermanos (kávécsomagolás díszítése)

8.9.2012   
            
            
               HU
            
            
               Az Európai Unió Hivatalos Lapja
            
            
               C 273/17
            
         2012. július 6-án benyújtott kereset — Torrefacção Camelo kontra OHIM — Pato Hermanos (kávécsomagolás díszítése)
   (T-302/12. sz. ügy)
   2012/C 273/29
   A keresetlevél nyelve: spanyol
   
      Felek
   
   
      Felperes: Torrefacção Camelo Lda (Campo Maior, Portugália) (képviselő: J. Massaguer Fuentes ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Lorenzo Pato Hermanos, SA (Madrid, Spanyolország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               nyilvánítsa elfogadhatónak a keresetlevelet, valamint az ahhoz mellékelt dokumentumokat, és ebből következően állapítsa meg, hogy a Belső Piaci Harmonizációs Hivatal (védjegyek és formatervezési minták) harmadik fellebbezési tanácsának 2012. április 17-én az R 2378/2010-3. sz. ügyben hozott határozatával szembeni közvetlen keresetet határidőben és a megkövetelt formában terjesztették elő, és a megfelelő formaságokat követően meghozott ítéletében adjon helyt a keresetnek, azaz helyezze hatályon kívül a megtámadott határozatot, és tartsa fenn hatályában a törlési osztály 2010. november 26-án hozott azon határozatát, amely törölte a 0 0070 6940-0001. sz. közösségi formatervezési mintát, és a Lorenzo Patos Hermanos, SA-t kötelezze a költségek viselésére, amennyiben az ellenzi a keresetben foglaltakat.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: rajz vörös háttérrel, a háttér előtt szabálytalanul elrendezett fehér körvonalú kávészemek, két sárga színű, a vörös háttér előtt lent és fent végigfutó vízszintes sáv a locarnói osztályozás szerinti 99-00. sz. áruk vonatkozásában — 0 0070 6940-0001. sz. lajstromozott közösségi formatervezési minta.
   
      A közösségi védjegy jogosultja: Lorenzo Pato Harmanos, SA.
   
      A közösségi védjegy törlését kérelmező fél: a felperes.
   
      A törlés iránti kérelem indokolása: a 6/2002/EK rendelet 4–9. cikkének megsértése.
   
      A törlési osztály határozata: a törlési osztály a törlés iránti kérelemnek helyt adott.
   
      A fellebbezési tanács határozata: a fellebbezési tanács hatályon kívül helyezte a törlési osztály határozatát és elutasította a törlés iránti kérelmet.
   
      Jogalapok: a 6/2002/EK rendelet 5. és 6. cikkének megsértése.